
Lūdzu papildināt noteikumu projektu ar jaunu punktu, paredzot šādus grozījumus:
Izteikt 4.4 punktu jaunā redakcijā:
“4.4 Lietotājs pēc iespējas izmanto piemērotas un efektīvas bioloģiskās, mehāniskās vai agrotehniskās kaitīgā organisma ierobežošanas metodes. Ja, izmantojot šīs metodes, vēlamo rezultātu nav iespējams iegūt vai arī ir sasniegta tāda kultūraugu bojājuma pakāpe, ka šo metožu turpmāka izmantošana konkrētam kultūraugam radīs ražas zudumus, lieto Latvijā reģistrētus ķīmiskos augu aizsardzības līdzekļus un ievēro Zemkopības ministrijas apstiprinātas prasības par medus bišu un citu apputeksnētāju aizsardzību.”
Par noteikumu projekta anotāciju
Lūdzu papildināt noteikumu projekta anotāciju ar šādu tekstu:
Šobrīd integrētās augu aizsardzības prasības attiecībā uz apputeksnētāju aizsardzību ir neskaidri definētas un izteiktas vadlīnijās (rekomendāciju veidā). Tas praksē rada tiesisko nenoteiktību un nepietiekami pasargā vidi.
Īpaši augsts risks pastāv situācijās, kad lauksaimniecības zemēs (tostarp atmatās, papuvēs, zālājos vai pirms kultūraugu sējas platībās) ir ziedoši augi vai savairojušies ziedoši savvaļas augi un nezāles, kas ļoti piesaista medus bites un citus apputeksnētājus. Ja šādās platībās lieto ķīmiskos augu aizsardzības līdzekļus, tad tiek nodarīts neatgriezenisks kaitējums apputeksnētājiem (tai skaitā medus bitēm), kā arī pastāv tiešs risks biškopības produktu (piem., medus, ziedputekšņu) piesārņojumam ar pesticīdu atliekvielām.
Grozījumu mērķis ir pāriet no rekomendācijām uz skaidri definētām, obligāti izpildāmām prasībām medus bišu un citu apputeksnētāju aizsardzībai.
Lai nodrošinātu, ka medus bišu un citu apputeksnētāju aizsardzības prasības ir gan ekoloģiski efektīvas, gan agronomiski un praktiski izpildāmas, Zemkopības ministrija izstrādā šīs prasības sadarbībā ar biškopju, agronomu un lauksaimnieku nevalstiskajām organizācijām un zinātniskajām institūcijām.

	Nav ņemts vērā
	Ministru kabineta 2009. gada 15. septembra noteikumi Nr. 1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība” nosaka integrētās augu aizsardzības vispārīgos principus un prasības. 
Konkrētas prasības augu aizsardzības līdzekļu lietošanai nosaka Ministru kabineta 2011. gada 13. decembra noteikumi Nr. 950 "Augu aizsardzības līdzekļu lietošanas noteikumi", kuros pašlaik tiek izstrādāti grozījumi. 
Lai vienotos par lauksaimniekiem un biškopjiem pieņemamu risinājumu attiecībā uz augu aizsardzības līdzekļu lietošanu papuvēs, atmatās un zālājos, tuvākajā laikā tiks rīkota kopēja sanāksme.

Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

